《人生天地间》
宋代·陈襄

天无私覆心，地无私载德。
人生天地间，荣辰何相隔。
农者不释天，朱门列鼎食。
巧妇不下机，公子罗纨饰。
富贵岂劳心，饥寒空努力。
惟有北邙山，冢墓皆荆棘。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。